- Hindi News
- National
- पानीपत बीईओ ऑफिस से पेपर चुरा ट्यूशन सेंटर ले गए छात्र, 9वीं के 5 पेपर रद्द
पानीपत बीईओ ऑफिस से पेपर चुरा ट्यूशन सेंटर ले गए छात्र, 9वीं के 5 पेपर रद्द
भास्कर न्यूज| पानीपत/रेवाड़ी/भिवानी
परीक्षामें अच्छे अंक लेने के लिए नौवीं कक्षा के दो छात्रों ने खंड शिक्षा अधिकारी के कार्यालय से ताला तोड़कर एक साथ 5 विषयों के पेपर चोरी कर लिए। अधिकारी दूसरे पेपर रखने के लिए पहुंचे तो ताला टूटा मिला और पेपर गायब थे। जिस पर पुलिस को शिकायत दी गई और एक ट्यूशन सेंटर संचालक की सूचना पर बच्चों की पहचान हो गई है। इस पर शिक्षा निदेशालय देर रात नौवीं कक्षा के 5 विषयों की परीक्षा कैंसिल करने का निर्णय लिया है। जिसकी जानकारी सभी मुख्यालयों में पत्र भेज दे दी गई है।
पानीपत में हाइवे पर लाल बत्ती के पास माॅडल संस्कृति स्कूल है। वहीं, पर खंड शिक्षा अधिकारी का भी कार्यालय है। खंड शिक्षा अधिकारी ने दोपहर करीब 12 बजे अपने कार्यालय में अलमारी के अंदर नौवीं कक्षा के पेपर रखे और किसी कम से बाहर चले गए। करीब 3 बजे वो 11 वीं कक्षा के पेपर भी उसी अलमारी में रखने के लिए पहुंचे तो ताला टूटा मिला और अलमारी से नौवीं कक्षा के 5 विषयों के पेपर गायब मिले। सूचना पर जिला शिक्षा अधिकारी भी मौके पर पहुंचे। उन्होंने सिटी थाना में इसकी शिकायत दी। पुलिस कार्यालय के बाहर लगे सीसीटीवी फुटेज निकालने की तैयारी में ही थी कि अचानक पेपरों के बंडल मिलने की सूचना मिली।
डे-टू-डे भेजे जाएंगे पेपर:बोर्ड
शिक्षाबोर्ड के चेयरमैन डॉ. जगबीर सिंह का कहना है कि अब जिला मुख्यालयों पर डे-टू-डे पेपर भेजे जाएंगे।
वहीं,पानीपतडीईओ उदय प्रताप सिंह का कहना है कि 27 फरवरी को अंग्रेजी का पेपर हो चुका है। अब 9 मार्च को साइंस विषय की परीक्षा होगी। बाकि सभी विषयों की परीक्षा रद्द कर दी गई है। अब इन परीक्षाओं के लिए बाद में नया शेड्यूल जारी किया जाएगा।
tgl_Latn sot_Latn bho_Deva bho_Deva awa_Deva hin_Deva hin_Deva hin_Deva bho_Deva hin_Deva